cyanic-selkie/wikianc huggingface dataset:
Liten sølv
Utseende
Sølvkaninen har normal pels, men hårspissene blir sølvfargede fra og med første felling. En svart sølv blir altså født helt svart, men får sølvfargen etter en tid. Sølvkaniner skilles i mørk, mellom og lys variant. (De mørke har 20 normale hår for hvert sølvhår, mellomvarianten har like mange sølvhår som normalhår, mens den lyse har 20 sølvhår for hvert normalhår.) Både mørkere og lysere varianter finnes. Det er viktig at sølvkaninen ikke får hvite hår, da dette er en feil. Sølvhårene er kun lyse i spissen, og ikke helt ned til huden.
Godkjente grunnfarger til sølvkaninene er svart, blå, brun, viltgrå og viltgul. Voksenvekt: 2,51 til 3,2 kg.
Frank
Frank er en opprinnelig engelsk variant av mannsnavnet Frans, som er en tysk kortform av det latinske navnet Franciscus. Betydningen er «fri, frie landeiere», som ble betegnelsen på «franker». Jf. uttrykket «fri og frank».
Utbredelse
Frank var et populært navn i England og i USA på 1800-tallet og første halvdel av 1900-tallet.
I Tyskland var Frank et populært navn på guttebarn født på 1950-, 1960- og 1970-tallet.
Navnevarianten Franc er det vanligste mannsnavnet i befolkningen i Slovenia.
Kjente personer med navnet
Personene i listen er ordnet etter fødselsår.
Skjelsbusund bru
Skjelsbusund bru er ei veibru som forbinder Vesterøy og Spjærøy i Hvaler kommune i Østfold. Brua er en del av riksvei 108.
I 1960 vedtok man å bygge bru over Skjelsbusundet. Kostnadene var estimert til 1,2 millioner kroner. Brua ble bygget som en bue i betong. I januar 1964 ble brua åpnet, og kostnadene viste seg å bli lavere enn først antatt. Broen er 77 meter lang, med kjørebredde på 6,5 meter, i tillegg til 75 cm fortau på hver side. Seilingshøyden er 17 meter.
Bryllupsfesten
Bryllupsfesten er en norsk filmkomedie fra 1989, av filmskaperparet Wam & Vennerød. De har selv kategorisert filmen som en «FamilieForviklingsKriminalKomedie». Filmen ble lansert på DVD i 2007 sammen med fire andre filmer fra Wam og Vennerød.
Handling
Finansdirektør «Totto» Holm er på randen av konkurs. I dekke av datterens bryllup planlegger han å redde familieformuen gjennom en utspekulert forsikringssvindel. Bestilte innbruddstyver skal stjele familiens Munch-bilder, og Totto produserer kopier for å sikre seg dobbelt utbytte. Etter hvert vet ingen hva som er hvor og hvem som vet hva.
Etter vielsen i kirken begynner festen mellom familien Holm og Balstad i investorens hage. Rakel og hennes kollega Tony sørger for serveringen, mens Fatter og Mutter sørger for maten. Familien Pedersen kræsjer båten sin i Holms brygge, en tante og en nevø finner tonen, og brudens svenske fadder Eugene overrekker paret en ny hvit Honda Prelude. Videre følger et skipsforlis, magesjau, politibesøk og trusler fra innbruddstyvene. Når morgenen gryr forlater alle gjestene festen i godt humør. Carl Otto gir kopiene til kreditorene som pant for gjelden, for bare å bli fortalt av moren at originalene også er falske. Når så servitørene drar av gårde med helikopteret oppdager Carl Otto at Rakel fortsatt har med seg sin siste gullbarre i vesken sin.
Liste over stortingsrepresentanter 1857–1858
Liste over alle stortingsrepresentanter i perioden 1857 til 1858. Listen omfatter alle som ble valgt til Stortinget. Totalt var det 111 representanter fra 42 valgkretser; 67 representanter fra 17 landkretser (amt) og 44 representanter fra 25 bykretser.
Kilder
"(En del av) De data som er benyttet i denne publikasjonen er hentet	fra Norsk samfunnsvitenskapelig datatjenestes Politikerarkiv. NSD	er ikke ansvarlig for hverken analysen av dataene, eller for de	tolkninger som her er gjort."
Jan Syrovýs første regjering
Jan Syrovýs første regjering, kalt «Vláda obrany republiky» («regjeringen for republikkens forsvar»), var et forretningsministerium ledet av general Jan Syrový, som satt som statsminister og forsvarsminister. Den satt fra 22. september til 4. oktober 1938, og var den siste (18.) regjeringen under den første tsjekkoslovakiske republikk.
Bakgrunn
Den 22. september 1938 aksepterte statsminister Milan Hodža, med støtte fra de andre politiske partiene og etter anbefaling av president Edvard Beneš, det fransk-britiske tilbudet ved Godesberg. Nyhetene om den tsjekkoslovakiske regjeringens kapitulasjon resulterte i et utbrudd av nasjonal indignasjon, og i Praha samlet store folkemengder seg utenfor parlamentet og Hradčany og protesterte imot kapitulasjonen.
Som følge av protestene søkte Hodžas regjering avskjed, og president Beneš ba Syrový om å danne ny regjering. Syrový protesterte og insisterte at han var en offiser og ikke politiker, samt at han ikke hadde kvalifikasjonene til stillingen. Beneš fortalte ham at nasjonen trengte ham, og etter ytterligere press aksepterte Syrový anmodningen, og den 22. september 1938 ble Syrový utnevnt til statsminister og statsminister i den såkalte «regjeringen for republikkens forsvar».
Kl. 22 den 23. september 1938 utstedte regjeringen et dekret om full mobilisering av den tsjekkoslovakiske hæren, en nyhet som ble møtt av stor begeistring av det tsjekkiske folket. Til tross for at folket var samlet om å forsvare sitt hjemland og løfter om militær assistanse fra Sovjetunionen, ble Syrovýs regjering nødt til å akseptere betingelsene av Münchenavtalen den 30. september.
==Jan Syrovýs regjering ==
Commonwealth Stadium
Commonwealth Stadium er et stadion i Edmonton, Alberta, Canada. Den har en kapasitet på 60,081 tilskuere og eies av kommunen. Stadionet brukes primært til canadisk fotball, og er hjemmebanen til Edmonton Eskimos i Canadian Football League (CFL). Banen har også løpebane, og brukes også til friidrett og fotball. Stadionet åpnet i 1978 for Samveldelekene som ble holdt i Edmonton det året. Den har siden også blitt brukt til VM i friidrett 2001, flere landskamper i fotball og sommer-Universiaden i 1983. Grey Cup—sluttspillfinalen for CFL—har blitt avholdt fire ganger, i 1984, 1997, 2002 og 2010.
Albert Armitage
Albert Borlase Armitage (født 2. juli 1864 i Balquhidder i Perthshire, Skottland, død 31. oktober 1943) var en skotsk polarutforsker og kaptein i Royal Navy.
Han deltok som nestkommanderende på Jackson-Harmsworth-ekspedisjonen som utforsket Frans Josefs land fra 1894 til 1897. Der møtte de ved et sammetreff Fridtjof Nansen og Hjalmar Johansen, som i over ett år hadde oppholdt seg i isen siden de forlot «Fram» som var fastfrosset.
Armitage ble deretter Robert F. Scotts navigatør og nestkommanderende på Discovery-ekspedisjonen til Antarktis.
Cape Armitage på Hut Point-halvøya er oppkalt etter ham og utgjør det sørligste punktet på Rossøya.
Mats Lusth
Mats Lusth (født 20. mai 1962) er en svensk ishockeytrener og tidligere hockey-spilleren.
Han spilte mange sesonger i den svenske Elitserien i ishockey, blant annet Malmö Redhawks og Färjestads BK. Han spilte også i Leksands IF, Mora IK og VIK Västerås HK. Lusth var assistenttrener i Malmö Redhawks i et par år, men forlot klubben etter nedrykkssesongen 2004/2005 og ble erstattet av Mikael Tisell. Han har trent Frisk Asker i den norske elitedivisjonen fram til 2011.
Han spilte seks kamper på det svenske U20-landslaget i ishockey.
Pirmasens
Pirmasens er en by i den tyske delstaten Rheinland-Pfalz. Byen ligger knapt 20 km fra grensen til Saarland og mindre enn 10 km i luftlinje fra grensen til Frankrike. Per 31. desember 2007 hadde Pirmasens 41 875 innbyggere.
Historie
Stedet ble første gang omtalt i 860 som pirminiseusna, en bosetning underlagt klosteret i Hornbach. Navnet stammer fra klosterets grunnlegger, den hellige Pirminius, som også er skytshelgen for regionen Pfalz.
Først i 1763 fikk Pirmasens byrettigheter, tildelt av grev Ludvig IX av Hessen-Darmstadt, som regnes som grunnleggeren av Pirmasens som by. Han bygget opp stedet som garnisonsby, og utstyrte den med en bymur, et slott, en eksersérplass, samt Europas største eksersérhall, nest etter den i St. Petersburg. Da grev Ludvig døde i 1790 ble garnisonen oppløst, og byens korte blomstringstid var dermed forbi.
I 1793, under revolusjonskrigene, beseiret Preussen og Braunschweig franskmennene i slaget ved Pirmasens, men dette forhindret ikke at byen kom under fransk herredømme fra 1793 til 1815. Deretter tilfalt Pirmasens kongedømmet Bayern, i likhet med resten av regionen Pfalz.
Ulvøyna bru
Ulvøyna bru er en veibro i Øygarden kommune, Vestland
Google Sitemaps
Det var opprinnerlig Google som tok sitemaps i bruk. I senere tid har også Yahoo og Microsoft tatt i bruk standarden.
Det Norske Livregiment til Fods
Det Norske Livregiment til Fods var et dansk regiment med infanteri, til tross for navnet.
Avdelingen var med i forsvaret under beleiringen av København i 1807. Den norske juristen Jonas Anton Hielm (1782–1848) tjenestegjorde i regimentet mellom 1803 og 1812.
Mosaic Stadium at Taylor Field
Mosaic Stadium at Taylor Field er et stadion i Regina, Saskatchewan, Canada. Den har en kapasitet på 30 048 tilskuere og eies av kommunen. Stadionet brukes primært til canadisk fotball, og er hjemmebanen til Saskatchewan Roughriders i Canadian Football League (CFL). Stadionet fikk kunstgress i 1979. Grey Cup—sluttspillfinalen for CFL—har blitt avholdt to ganger, i 1995 og 2003.
Svelgen bru
Svelgen bru er ei veibru på fylkesvei 561 i Øygarden kommune i Hordaland.
Liste over episoder av Flyhavarikommisjonen
Dette er en liste over episoder av Flyhavarikommisjonen. Serien blir sendt på blant annet Discovery Channel og National Geographic Channel. Serien har vært på luften siden 2003, og er så langt i sin tjueandre sesong. Flere spesial-episoder har blitt sendt utenfor sesongene. Selv om serien fokuserer på flyulykker og andre hendelser innenfor luftfarten, så handler tre episoder om andre typer hendelser. Disse episodene ble sendt under tittelen Crash Scene Investigation utenfor Canada.
Sesong 8 - Special (2009)
kommer snart
Sesong 9 (2009)
kommer snart
Sesong 10 (2010)
kommer snart
Sesong 11 (2011)
kommer snart
Sesong 12 (2012)
kommer snart
Sesong 14 (2014)
kommer snart
Sesong 15 (2015)
kommer snart
Sesong 16 (2016)
kommer snart
Lars Hansen Svendserud
Lars Hansen Svendserud (født 1789 i Hole, død 1860) var en norsk eventyrforteller. Han var en av Jørgen Moes viktigste kilder til førsteutgaven av Norske Folkeeventyr.
Lars Svendserud var invalid, men livnærte seg som skredder på plassen Svendserud under Nedre Mo i Hole. I 1838 skrev Jørgen Moe ned flere av de eventyrene som fikk plass i førsteutgaven av Norske Folkeeventyr etter ham.
Toruń
Toruń (kasjubisk Torń, tysk og historisk norsk Thorn) er en by i det nordlige Polen med distriktsnivåstatus. Den ligger ved elven Wisłas bredder, og har 208 386 innbyggere, noe som gjør den til den nest største byen i det kujaviskpommerske voivodskap etter Bydgoszcz.
Middelalderbyen Toruń, fødestedet til Nikolaus Kopernikus, er skrevet inn på UNESCOS liste over verdens kulturarv.
Historie
Toruń (Thorn) ble grunnlagt av Den tyske orden på 1230-tallet. En teori er at byen er oppkalt etter korsfarerbyen Toron i kongeriket Jerusalem, mens andre peker tilbake på den lille landsbyen Toruń eller Toroń som fantes her før Den tyske ordens ankomst.
Fra 1466 kom byen under polsk overhøyhet, men i Polens deling i 1793 ble den underlagt Kongeriket Preussen. I Napoleonstiden ble byen lagt under Hertugdømmet Warszawa, men fra 1814 kom den igjen innunder Preussen. Den forble en del av Preussen og senere en del av det tyske rike frem til slutten av første verdenskrig, da den ble overført til den nyopprettede polske staten. Under andre verdenskrig ble Thorn igjen innlemmet i Tyskland, men etter krigens slutt ble den en del av Folkerepublikken Polen.
Vennskapsbyer
Philadelphia, Göttingen, Leiden, Tavastehus, Kaliningrad, Čadca, Swindon, Novo mesto
Pepperkysten
Pepperkysten (engelsk: Pepper Coast eller Grain Coast) er det tidligere navnet på den vestligste delen av Guineakysten, mellom Cape Mesurado og Cape Palmas. Størstedelen av området ligger utenfor Liberia. Kysten har fått navnet på grunn av handelen med guineapepper (Aframomum melegueta).
I noen tilfeller (som vist på kartet) dekker begrepet et bredere område som også omfatter Sierra Leone og Elfenbenskysten.
Ivor Wynne Stadium
Ivor Wynne Stadium, tidligere Civic Stadium, er et stadion i Hamilton, Ontario, Canada. Den har en kapasitet på 29 600 tilskuere og eies av kommunen. Stadionet brukes primært til canadisk fotball, og er hjemmebanen til Hamilton Tiger-Cats i Canadian Football League (CFL). Stadionet åpnet i 1930 og fikk kunstgress i 1970. Banen ble bygget som hovedarena for Samveldelekene i 1930. Grey Cup—sluttspillfinalen for CFL—har blitt avholdt fem ganger, i 1932, 1935, 1944, 1972 og 1996.
Steve James (snookerspiller)
Steve James (født 2. mai 1961) er en engelsk profesjonell snookerspiller.
Høydepunktet i karrieren fikk James da han i 1990 vant Classic etter å ha slått Warren King 10–6 i finalen. Året etter nådde han sin høyeste plasseringen på verdensrangeringen med en syvendeplass.
Den 14. april 1990, i en kamp mot Alex Higgins under verdensmesterskapet i snooker, ble James den første spilleren som i kamp har puttet samtlige kuler på bordet, inkludert en ekstra rød, i løpet av en visitt. Dette skjedde etter at James ble tildelt free ball, før noen røde kuler var puttet.
I 1991 kom han til semifinalen i verdensmesterskapet etter å ha slått Stephen Hendry i kvartfinalen. Etter dette tapte Hendry for øvrig ikke en kamp i VM før i finalen i 1997. James var også den eneste spilleren som ikke allerede var tidligere verdensmester som slå Hendry på 1990-tallet. Semifinalen tapte han mot Jimmy White.
Kongeriket Jerusalem
Kongeriket Jerusalem var et kristent kongerike som ble etablert i Midtøsten i 1099 etter det første korstoget. Riket besto, med forskjellig omfang og innflytelse, fram til 1291. Kongeriket Jerusalem hadde nære bånd til monarkiene i det vestlige Europa, men var et relativt lite kongedømme både sammenlignet med sine europeiske allierte og sine naboer i Midtøsten og Lilleasia. Den militære og økonomiske støtten fra Europa var skiftende, og kongeriket var svakt i perioder med manglende støtte. Kongedømmet Jerusalem hadde som sine nærmeste allierte kongedømmet Armenia og Det bysantinske riket.
Etablering
Byen Jerusalem ble erobret av de kristne under det første korstoget i 1099. Kongeriket ble etablert samme år da Godfred av Bouillon tok tittelen Advocatus Sancti Sepulchri («beskytter av Den hellige gravs kirke») og ble kronet som hersker over Jerusalem i Fødselskirken i Betlehem. Året etter lot broren Baldwin I av Jerusalem seg krone til konge i Den hellige gravs kirke og tok kongetittelen.
Vekslende territorium
Jerusalem var den naturlige hovedstaden for korsfarerriket fram til byen ble gjenerobret av muslimene under den store Saladin i 1187. Siden fulgte en rekke korstog hvor europeiske kristne forsøkte å gjenerobre Jerusalem, uten å lykkes. Kongedømmet Jerusalem levde imidlertid videre med sentrum i festningsbyen Acre ved middelhavskysten frem til 1291.
På høyden av sin makt dekket kongeriket et territorium som grovt sett var litt større enn dagens Israel og Palestina, det strakk seg fra et stykke inn i dagens Libanon sørover til Sinaiørkenen, og i øst inn i dagens Syria og Jordan.
I begynnelsen lot det ikke til at de muslimske herskerne i området brydde seg nevneverdig om det mindre kongedømmet, men utover 1100-tallet ble begrepet jihad gjenoppvekket, og kongedømmets islamske naboer allierte seg og erobret gradvis tilbake territoriene som hadde blitt tapt. Jerusalem falt under Saladins felttog i 1187, og på 1200-tallet var kongeriket redusert til en smal kyststripe dominert av noen få byer.
Avslutning
Kongedømmet ble endelig knust av mamelukkene da byen Akko falt i 1291.
Monarker
De første kongene brukte tittelen Rex Latinitas Ierosolimitanus («konge over de latinske i Jerusalem»). De tok ikke sikte på å herske over de lokale kristne, muslimer eller jøder.
Kongedømmet var delvis et valgmonarki og delvis gjennom arv. På høydepunktet i kongedømmets historie, på midten av 1100-tallet, var det en kongelig familie med en ganske klar arverekkefølge. Uansett ble monarken valgt, i hvert fall godkjent av den lovgivende forsamlingen Haute Cour. Kongen ble ansett som en primus inter pares («den første blant likemenn»).
Det kongelige residensen var i citadellet i Davids tårn i Jerusalem. Kongeriket Jerusalem introduserte det franske føydale systemet til Levanten. Kongen hadde personlig flere len som sin eiendom, og disse kunne variere fra konge til konge. Han var ansvarlig for å lede kongedømmet i krig, selv om disse pliktene kunne bli delegert til en fullmektig.
Arild Bergstrøm
Arild Bergstrøm (født 9. oktober 1947) er billedkunstner og var tidligere direktør for Nordisk Kunstnarsenter i Fjaler.
Han utdannet seg ved Kunst- og håndverkskolen i Bergen, og senere ved Jan van Eyck-konservatoriet i Nederland. Bergstrøm debuterte på Vestlandsutstillingen i 1970, og har siden blant annet vært representert der og på Høstutstillingen flere ganger.
Har hatt separate utstillinger i Sogn & Fjordane Fylkesgalleri/Kunstmuseum, Hordaland kunstsenter, ved gallerier i Porsgrunn og Haugesund, og har deltatt på flere utstillinger i utlandet, blant annet i Aachen i Tyskland, og på Ungdomsbiennalen i Paris.
Bergstrøm flyttet i 1973 til Færøy i Solund hvor han bodde og arbeidet fram til 1995, da han ble direktør for det nyetablerte Nordisk Kunstnarsentar på Dalsåsen i Dale i Sunnfjord.
Fredrick Ashton
Fredrick Ashton (1904–1988) var en britisk ballettdanser og koreograf. Han var instruktør (director) ved Royal Ballet i London og studerte hos Leonide Massine og Marie Rambert før han i 1935 sluttet seg til Saddler Wells Ballet (nå Royal Ballet) som koreograf.
Hans mange verk og lange samarbeid med Margot Fonteyn bidro til det gode ry som britisk ballett fikk, og til den popularitet som ballett nøt i midten av 20-årene. Han skapte mange av de mest berømte rollene for Margot Fonteyn.
Hans mest kjente oppsetninger er La Fille Mal Gardee, Symphonic Variations, The Two Pigeons, The Dream, A Month in the Country, Cinderella (den første helaftens ballett av en engelsk koreograf), og Enigma Variations. Hans innsats fikk full offentlig anerkjennelse da han fikk tittel Sir Fredrick Ashton i 1962, som etterfulgt av enda mer prestisjetunge utmerkelser som Companion of Honour og Order of Merit.
Fredrick Ashtons innsats bidro sterkt til at Royal Ballet ble etablert blant verdens aller fremste ballettkompanier. Hans koreografi er kjennetegnet av en myk og smidig, klassisk-lyrisk patos., med en harmonisk og naturlig musikkvalitet.
Engebret Askjem
Engebret Christiansen Askjem (født 1808 i Norderhov, død 1881) – på folkemunne kalt Spitulanus – var en norsk eventyrforteller. Han var en av kildene til Jørgen Moe under arbeidet med Norske Folkeeventyr.
I 1838 skrev Jørgen Moe opp eventyr etter Askjem, og vi vet sikkert at «De tre prinsesser i Hvittenland» og «Gudbrand i Lia» er etter han. Enkelte hevder at modellen til Gudbrand i Lia var han sjøl.
St. Aleksander Nevskij-katedralen i Warszawa
Historie
Katedralen og det frittstående klokketårnet ble tegnet av den russiske arkitekten Leon Benois og bygd i årene 1894–1912, etter initiativ av generalguvernøren Iosif Gurko. Klokketårnet var på den tiden med sin høyde på 70 m den høyeste bygningen i Warszawa. Katedralinteriøret ble utformet i 12 år etter tegninger av professor Nikolaj Pokrovskij. Freskene ble malt av Viktor Vasnetsov. Kirken ble dekorert med 16 mosaikker med edelstener, marmor og granitt av Vasnetsov og Andrej Rjabusjkin. Alteret ble pyntet med jaspissøyler, og kirken fikk 14 klokker.
Byggingskomiteen ble opprettet den 28. august 1893, under ledelse av Gurko. En stor del pengesummen som ble brukt på bygningen ble donert av privatpersoner fra nesten det hele russiske keiserdømmet. Resten av pengene kom fra pålagte regninger fra alle byene innenfor jurisdiksjonen til Gurko. Han innførte også tvangsbetaling fra alle borgmestrene og økte skatten i selve Warszawa. Personer som ikke ønsket å betale ble tvunget til det, noe som skapte kontroverser rundt hele prosjektet og anklager om byggingsarbeidets politiske karakter.
Russerne trakk seg tilbake fra Warszawa i 1915, og mesteparten av byens ortodokse innbyggere forlot byen og tok med seg de mest verdifulle kunstverkene fra katedralen. Under den tyske okkupasjonen i 1915–1918 ble katedralen omgjort til garnisonskirke for de tyske styrkene.
Etter at Polen gjenvant sin selvstendighet i 1918 ble katedralen gjenstand for oppildnet diskusjon. Den ble til slutt revet ned i årene 1924–1926, sammen med resten av de ortodokse kirkene i Warszawa. Kun to av dem ble spart: St. Maria Magdalena ortodokse kirke og St. Jan Klimak ortodokse kirke. Selve rivningen var nokså komplisert og det ble utført 15 tusen kontrollerte sprengninger. Mosaikkene ble demontert og en del av dem ble gitt til den ortodokse kirken i Baranowicze. Resten ble gitt til Nasjonalmuseet, og ble senere plassert i St. Maria Magdalena ortodokse katedral i bydelen Praga i Warszawa.
Bakgrunnen for rivningen, som ble gjort til en stor nasjonal og politisk hendelse, var i stor grad de antirussiske og antiordokse stemningene i Polen i mellomkrigstiden, som følge av de russiske represjonene, diskrimineringen og russifiseringen av polakkene på de russiskokkuperte områdene i det delte Polen. Katedralen ble sett på som et symbol på den russiske og ortodokse dominans, særlig siden den ble bygd på en av Warszawas viktigste plasser. Et annet argument var at katedralen, som representerte østlig arkitektur, ikke passet inn i bybildet.
Bulgarias herrelandslag i fotball
Bulgarias herrelandslag i fotball er det nasjonale fotballaget til Bulgaria, og dette landslaget blir administrert av Bulgarias fotballforbund. Det bulgarske fotballforbundet ble stiftet i 1923, og de ble medlem av FIFA i 1924. Landet har deltatt i syv VM-sluttspill. Nasjonalstadion er Vasil Levski nasjonalstadion i Sofia.
OL-resultater
Bulgaria har to ganger tatt OL-medalje i fotball. I 1956 tok de bronse, og i 1968 tok de sølv etter finaletap 4-1 for Ungarn.
Kilder
Kagge Forlag AS, OSLO. ISBN 82-489-0244-7
Głogów
Głogów (tsjekkisk Hlohov, tysk Glogau, ungarsk Galagonyás) er en by ved Odra i det sørvestlige Polen. Den ligger siden 1999 i det nederschlesiske voivodskap, og tilhørte i årene 1975–1998 voivodskapet Legnica. Befolkningstallet var 81 312 i 2007.
Historie
Głogów er en av de eldste byene i Polen, og ble grunnlagt av den slaviske dziadoszaner-stammen. Den første gangen byen nevnes er i Thietmars krøniker som urbs Glogua i 1010, da den ble inntatt av den tysk-romerske keiseren Henrik II. Tyske styrker beleiret igjen byen 9. august 1017, og slaget ved Głogów stod 14. august 1109 da Henrik V gikk til angrep, men ble stanset av polske styrker under Bolesław III den skjevmunnede. I 1157 ble byen brent av innbyggerne etter at Fredrik I Barbarossa hadde inntatt den.
I 1180 ble den bygget opp igjen under Konrad I av Głogów, sønn av Władysław II den landflyktige, og ble hovedstad for et fyrstedømme. I 1252 ble Głogów innvilget byrettigheter av Magdeburg.
I det 16. århundre døde den piastiske Głogów-grenen ut med Jan II av Głogów. Fra 1491–1506 ble byen styrt av Jan I Olbracht og Sigismund I den gamle. I 1526 kom den under de østerrikske habsburgerne, og ble kortvarig inntatt av svenskene i 1648. I 1742 ble den avstått til Preussen med resten av Schlesien som følge av den østerrikske arvefølgekrig, og ble kjent under sitt germaniserte navn Glogau.
Før 1945 lå Glogau i Regierungsbezirk Liegnitz i den prøyssiske provinsen Nedre Schlesien. Under andre verdenskrig ble den 95 % ødelagt. Etter krigen ble byen som følge av Jaltakonferansen innlemmet i Polen og den tysktalende delen av befolkningen fordrevet. De første polske nybyggerne kom til Głogów i mai 1945, bare for å finne ruiner.
Vennskapsbyer
Amber Valley, Eisenhüttenstadt, Kamjanets-Podilskyj, Laholm, Langenhagen, Middelburg, Riesa
Arne Grimstad
Arne Grimstad (født 10. juni 1923 i Hareid, død 4. mai 2019 i Hareid ) var en norsk forfatter og skolemann. Han identifiserte seg med de klassiske motkulturene, som målsak, avholdssak, kristendom og arbeiderbevegelse.
Han var sønn av gårdbrukerparet Olaf og Kjellaug Grimstad. Han utdannet seg til lærer og startet som styrer ved realskolen i Skånevik. Han var senere lærer ved Fagerlia skole i Ålesund, til han begynte som programsekretær i barne- og ungdomsavdelinga i NRK i 1959. Han var senere rektor ved Olavskulen folkehøgskule og underviste i mediefag ved Distriktshøgskolen i Volda.
Han ga ut mange romaner, blant annet med tema fra fangstmiljøet i ishavet og utvandringa til Canada. Han skrev også dikt. Han var en mye benyttet kåsør og foredragsholder, og en ivrig avisdebattant.
Han var i mange år aktiv i Norges Kristne Arbeideres Forbund, og var blant annet redaktør av tidsskriftet Brorskap.
I 2004 fikk han Kongens fortjenstmedalje i gull.
Caveo
Caveo AS var et norsk selskap, hjemmehørende i Stavanger. Det tilbød økonomisk rådgivning og spareprodukter for privatkunder fra tolv salgskontorer over hele Norge. Caveo hadde blant annet egne spareprodukter i Norges eiendomsmarked.
Dagens eiere ervervet selskapet av Skandiabanken i 2002. Storebrand er frem til kontrakten er signert største eier med 48,5 prosent.
24. juni 2008 trakk Kredittilsynet tilbake Caveos konsesjon til å drive investeringsrådgivning med finansielle instrumenter. Avgjørelsen ble innklaget til Finansdepartementet nesten med en gang.
7. april 2009 ble det åpnet konkurs i boet til Caveo AS.
Jan Martin Kristiansen var administrerende direktør.
Peter Husum
Peter Husum (født i Gdańsk, død 1619–1620) var billedhugger og bronsestøper som blant annet var virksom i Gdańsk hvor han skal ha stått bak uføringen av Neptunfontenen.
I 1616 kom han til Helsingør, siden København, og var i arbeid for Christian IV. Husum hadde fått i oppdrag å lage en skulptur til Kongens Have, «Løven og hesten». Husum hadde problemer med å ferdigstille den, og kongen truet ham til slutt med fengsel. Husum fikk ikke gjort den ferdig før han døde, og skulpturen ble ferdigstilt av bronsestøperen Jørgen Wulff i 1625.
Mahmoud Abbas
Mahmoud Abbas (arabisk: محمود عباس) (født 26. mars 1935 i Safad, Palestinamandatet), også kjent som Abu Mazen (arabisk: أَبُو مَازِن‎, ʾAbū Māzin), er en akademiker og politiker. Han har vært president i den delvis anerkjente staten Palestina siden 2005 og leder for PLO siden 2004.
Bakgrunn
Familien hans flyktet til Syria under krigen i 1947–1948. Han begynte etterhvert å studere juss. Disse studiene fortsatte han deretter i Egypt. I Moskva tok han en høyere doktorgrad – graden doktor nauk – i historie. Avhandlingen hans er omstridt og blir av noen oppfattet som revisjonistisk i forhold til nazistenes jødeutryddelser. Seinere har Abbas benektet dette, og beskrevet jødeutryddelsene som en «grusom, utilgivelig forbrytelse mot den jødiske nasjon og mot menneskeheten, som aldri kan godtas».
PLO og Fatah
Han var i 2005 en av de få gjenlevende grunnleggerne av PLO; han har vært en del av lederskapet helt siden starten i 1968.
Allerede på 1970-tallet etablerte han kontakt med liberale krefter i Israel, og det var disse kontaktene som førte fram til den hemmelige Oslo-prosessen. Da internasjonalt press tvang Yassir Arafat til å utpeke en statsminister i 2003, var Mahmoud Abbas den mest akseptable kandidaten, og den som Arafat først utnevnte. Deretter saboterte Arafat alle forsøk fra Abbas på å sikre seg reell makt innenfor den palestinske selvstyremyndigheten. Etter bare fire måneder trakk Abbas seg, og Arafat utnevnte i stedet Ahmed Qurei. Abbas har aldri har hatt en sterk personlig maktbase i den palestinske kampen. Han har vært den saklige byråkraten i alle år, fra tida i Jordan og deretter mens PLO holdt til i Libanon, og siden under det lange eksilet i Tunis. Dit ble PLO fordrevet etter at Israel invaderte Libanon i 1982 og tvang Arafat og hans medarbeidere om bord i et italiensk passasjerskip og ut fra basene i Beirut. Fra Tunis kom Abbas sammen med Arafat tilbake til Gaza i 1994.
Mahmoud Abbas har aldri gitt sterk støtte til den voldelige intifadaen. Han har argumentert for tålmodige forhandlinger ved alle korsveier, og har blant annet derfor aldri hatt en sterk stilling i forhold til de militante gruppene, som al-Aqsa-brigadene, som står nær al Fatah, eller Hamas, som utfordrer PLO og den palestinske selvstyremyndigheten.
Abbas var med på å opprette PLO og var en av arkitektene bak Oslo-avtalen. Han ledet PLOs forhandlingsavdeling fra 1994 til 2003. Fra 19. mars 2003 til 6. september 2003 var han den første palestinske statsministeren for de palestinske selvstyremyndighetene. Han har vært leder for den palestinske organisasjonen PLO siden Yasir Arafats død 11. november 2004.
Han ble valgt som president for Den palestinske selvstyremyndigheten etter presidentvalget 9. januar 2005.
Navnet Abu Mazen
Navnet Abu Mazen er en hederstittel som uttrykker aktelse i det palestinske samfunn. «Abu» betyr «far» på arabisk, og Mazen er hans eldste sønn. Det er vanlig for arabiske menn å få tilnavn sammensatt av «abu» og eldstesønnens navn. Likeledes gis kvinner tilnavn sammensatt av ordet for mor og eldstesønnens navn.
Forfatter
Abbas har skrevet boken The Other Side: The Secret Relationship Between Nazism and the Zionist Movement, hvor han betviler omfanget av holocaust og påstår at zionistene og nazistene samarbeidet fra 1933. Doktoravhandlingen hans fra Moskva har blitt karakterisert som antisemittisk, men Abbas har gått ut og erklært at nazistenes jødeutryddelse var en grusom forbrytelse som aldri kan godtas.
Klaus Rifbjerg
Klaus Rifbjerg (født 15. desember 1931 på Amager, død 4. april 2015 i København) var en dansk forfatter, journalist, kritiker og forlagsmann.
Han skrev dikt, romaner, noveller, teaterstykker, hørespill, revymanus, barnebøker og filmmanus, og har fått en sentral plass i moderne dansk litteratur. Rifbjerg debuterte i 1956 med diktsamlingen Under vejr med mig selv og beskrev sin barndom mange ganger i sitt store forfatterskap. Med Amagerdigte, som kom ut i 1965, slo han en ny tid an og var på forkant med 1970-tallets enkelhet. Boken viser blant annet forfatterens store kjærlighet til det alminnelige. Et annet stort litterært verk er Den Kroniske Uskyld.
I en periode var han direktør på danske Gyldendals Forlag. Han var en tid bosatt i Spania.
Kulturkanonen
Novellesamlingen Og andre historier er tatt opp i den danske kulturkanonen under litteratur. I sin begrunnelse for valget sier Kanonutvalget blant annet:
Hobøl
Hobøl er en bygd og en tidligere kommune i Østfold som den 1. januar 2020 ble slått sammen med fire andre kommuner til Indre Østfold kommune. Kommunen grenset til Spydeberg og Våler kommuner i Østfold og Enebakk, Ski, Ås og Vestby i Akershus. De viktigste tettstedene i kommunen er Tomter, Knapstad og Ringvoll. Europavei 18 går gjennom kommunen, og Tomter og Knapstad er stasjoner på Østfoldbanens østre linje. Mange av innbyggerne i Hobøl arbeider i Oslo og Akershus. Reisetiden til Oslo er ca. 40 minutter med tog, buss eller bil. Ski, Askim og Moss er de byene som ligger aller nærmest.
Marathon
Stedet er mest kjent for slaget ved Marathon i 490 f.Kr., hvor en athensk hær slo de persiske troppene som gikk i land her. Legenden vil ha det til at budbringeren Pheidippides løp de 42 kilometrene til Athen for å fortelle om seieren. Ved ankomsten ropte han nenikikamen, «vi seiret», og falt død om. Da tradisjonen med olympiske leker ble gjenopptatt i 1896, iscenesatte man et tilsvarende løp som ble vunnet av Spyridon Louis. Slik ga legenden opphav til idrettsøvelsen maraton.
Hobøl
Tettsteder i gamle Hobøl kommune
Kommunehuset til tidligere Hobøl kommune står på Elvestad vis-à-vis det gamle Elvestadkrysset, selv om dette ikke er et tettsted. Øst-vest-forbindelsen E18 passerer gjennom Hobøl på Elvestad, det samme gjør fylkesvei 120 mellom Moss og Hurdal. Fylkesvei 120 passerer også tettstedene Ringvoll og Tomter. Innen for de arealen som tidligere utgjorde kommune ligger det tre barneskoler (Tomter, Knapstad og Ringvoll), en ungdomsskole (Knapstad) og syv barnehager. Byggeaktivitet i de samme områdene er stor tross sammenslåingen til Indre Østfold kommune med mange spennende utbyggingsprosjekter på gang.
Marathon
Det ble laget en stor gravhaug på stedet for de falne athenerne. Haugen er bevart, og er i dag omgitt av en park.
Hobøl
Arealbruk
Hobøls totale areal er på 144 km², fordelt på 35 km² jordbruksareal, 100 km² skogbruksareal og 9 km² annet areal. (bl.a. byggeområder) De store skogsområdene gir gode muligheter for friluftsliv, jakt, fiske og lokalhistoriske opplevelser.
Marathon
Kommunen
Kommunen Marathon ble opprettet ved reformen i lokalstyre av 2011 ved å slå sammen følgende fire tidligere kommuner til en kommunal enhet: Det er 8 883 beboere i kommunen (2001).
Hobøl
Historie
I eldre tider ble Hobølelva kalt Mors, betydningen er ikke kjent idag, men det har sannsynligvis sammenheng med navnet Mjær, innsjøen elven har sitt opphav fra. Etter elven ble dalføret opprinnelig kalt Morsardalr, og i yngre form Mossedal. Norges eldste bevarte norskspråklige brev, Brev fra kong Filippus Simonsson ca. 1207–1217, er fra kongen til «morsdølene».
Marathon
Kommunen
De andre bosetningene i den kommunale enheten er Agios Panteleimonas (1 489 beboere), Kato Souli (1 477 beboere), Vrana (731 beboere), Avra (235 beboere), Votho (207 beboere), Ano Souli (188 beboere) og Schinia (156 beboere).
Kato Souli skipskommunikasjonsmast er en 250 meter høy radiomast, den høyeste strukturen i Hellas.
Magnum opus
Magnum opus (undertiden, mesterverk, opus magnum), fra latin, er et uttrykk som brukes om en artist, forfatter eller komponist sitt beste og mest anerkjente verk. Det brukes ofte mer eller mindre som synonymt til begrepet mesterverk.
Eksempelvis er Don Quixote Miguel de Cervantes' magnum opus, slik På sporet av den tapte tid er Marcel Prousts.
Eva Korpela
Eva Korpela (født Lundgren 31. oktober 1958) er en tidligere svensk skiskytter. I 1980-årene tilhørte Korpela verdenseliten i skiskyting. Hun vant verdenscupen sammenlagt i både 1986 og 1987. Hun ble også verdensmester på 10 km under VM 1986 i Falun.
The Searchers
The Searchers var et Liverpool-band fra tidlig 60-tall. De er av mange regnet som det nest beste av Liverpool-bandene – nest etter The Beatles. De opprinnelige medlemmene var Mike Pender, John McNally, Cris Curtis og Tony Jackson. Tony Jackson ble byttet ut med Frank Allen i 1964.
Zweibrücken
Blant framstående historiske bygg kan Alexander-kirken (med de fyrstliga gravene, inkludert den av svenske kongen Karl XI), Karlskirken samt det store slottet nevnes. Siden 1868 er slottet sete for Pfälzisches Oberlandesgericht.
Dis (film)
Dis – en historie om kjærlighet er en norsk spillefilm fra 1995 laget av Aune Sand. Filmen regnes som en av de dårligste norske filmene noensinne. Norske kinosjefer kalte på denne tiden filmen for et makkverk, mens regissør Aune Sand omtalte den som et mesterverk.
Baclayon
Baclayon er en kommune i provinsen Bohol på Filippinene. Under folketellingen i 2000 kom man til et befolkningstall på.
Dis (film)
Filmen har blitt slaktet i de fleste medier og er blant de 30 dårligste filmene på filmdatabasen IMDb. Harald Kolstad i Dagsavisen sprengte karakterskalaen og ga terningkast 0. Han skrev følgende: «Å gi Dis en 1’er ville være å innrømme produktet rett til kalle det en film; dét er jeg ikke villig til». Tabloidavisene Verdens Gang, Dagbladet og Aftenposten ga filmen dårligste karakter; terningkast 1.
Baclayon
Historie
Baclayon var den første municipio etablert av spanjolene på Bohol. Den omfattet opprinnelig også de områder som i dag er Alburquerque, Balilihan, Corella og Sikatuna. Det opprinnelige navnet var Bacayan, med rot i ordet bacay, som betyr «omvei» - det var en klippe her rundt en klippe.
Dis (film)
Filmen handler om seks mennesker og deres møter og kjærlighet i Kairo, Paris, Oslo, Normandiekysten, og New York. Filmen kostet 300,000 NOK å produsere, og består av små, korte glimt av scener med fortellerstemme.
Baclayon
Historie
I 1595 ankom to prester fra jesuittordenen, Juan de Torres og Gabriel Sanchez, som misjonærer til Bohol. Med lokal hjelp fikk de bygd en steinkirke som anses som en av Filippinenes eldste steinkirker. Dette ble utgangspunktet for landsbyen. I 1600 raidet moroene bosettingen, og jesuittene flyttet da sin residencia til Loboc.
I 1717 fikk Baclayon status som katolsk menighet. I 1742 ble Tagbilaran utskilt fra Baclayon, deretter Alburquerque i 1868, Balilihan i 1828, og Corella i 1884.
Barangayer
Baclayon er inndelt i 17 barangayer.
SOSI-formatet
SOSI-formatet er et filformat for utveksling av digitale geodata. Utviklingen av SOSI-formatet startet på 1970-tallet. I dag utvikles SOSI-formatet lite, siden det er ventet at GML vil overta som utvekslingsformat.
Det er verdt å merke seg at SOSI-formatet' ofte blir forvekslet med Samordnet Opplegg for Stedfestet Informasjon (SOSI). Fra starten og utover 90-tallet var SOSI-formatet og modellene for SOSI tilnærmet det samme. Siden UML (og XML) i dag er enerådende for modelleringa, er SOSI et opplegg som omfatter mer enn SOSI-formatet.
Innledning
På 70-tallet økte bruken og utviklingen av digitale geodata. Det ble observert at standardisering av formater for utveksling av geodata ville være kostnadsbesparende, og et forslag til utvekslingsformat ble utarbeidet av Norsk Regnesentral. I 1987 ble versjon 1.0 av standarden for SOSI-formatet publisert av Statens kartverk.
Utover 90-tallet ble utviklingen av SOSI-formatet nært knyttet til arbeidet som er ble gjort i ISO/TC 211. ISO/TC 211 benyttet tidlig UML i modelleringa av ISO 19100-serien av standarder for geodata. UML-modellene i ISO 19100-serien er format- og platformuavhengige, og valg av format kan skje ved realisering av modellene i ettertid. Denne utviklingen har ført til at SOSI i dag omfatter mer enn SOSI-formatet.
Oppbygningen av formatet
SOSI-formatet er hierarkisk oppbygd, og har en start (hode) som inneholder opplysninger om versjon, tegnsett, dato (i ISO 8601-format), koordinatsystem, kvalitet m.v. Deretter følger punkter og linjer med koder som angir linje- og punkttyper og koordinatene for punktene.
Engwall Pahr-Iversen
Engvall Marin Pahr-Iversen (født 1944) er norsk journalist og tidligere redaktør. Han vokste opp i bydelen Hillevåg i Stavanger.Han tok eksamen ved Norsk journalisthøgskole i 1966. Siden har han vært knyttet til ulike typer medier og innehatt ulike redaksjonelle funksjoner. Han var blant annet ansvarlig redaktør i Vestfold Arbeiderblad fra 1973 til 1978 og i Rogalands Avis fra 1978 til 1990. Siden 1992 har Pahr-Iversen vært tilknyttet NRK Rogaland som programleder. Han har vært foreleser ved nordiske mediekongresser og skrevet flere bøker med lokalhistorisk utgangspunkt.
Engwall Pahr-Iversen er broren til kunstmaleren Kjell Pahr-Iversen.
Eksterne lenker
NRK om Engwall Pahr-Iversen
Day
Day kan vise til:
NASCAR Regional Racing
NASCAR Regional Racing er en gruppe regionale racingklasser organisert under NASCAR.
Klasser
NASCAR Grand National Division
NASCAR Touring
NASCAR AutoZone Elite Division
Kaja Parve
Kaija Parve-Helinurm (født 14. juni 1964) er en tidligere skiskytter som representerte Sovjetunionen. Hun kom fra Estiske SSR, i dag Estland. I 1980-årene tilhørte hun verdenseliten i skiskyting. Hun hadde sitt beste år i 1985, da hun vant VM-gull på 10 km i VM i Egg am Etzel (Einsiedeln, Sveits) og samme år ble hun også nummer tre sammenlagt i verdenscupen.
Drangeid
Drangeid er et tettsted rundt to kilometer nord for Flekkefjord. Det ligger mellom Grisefjorden og innsjøen Selura. Fra gammelt av besto stedet av gårder langs en kongevei som ble til en strekning av den sørlandske hovedvei mellom Kristiansand og Stavanger, som nå er E39.
Industrivirksomhet
Selurelva fra Selura, med samlet fall på 31 meter, ga mulighet for utbygging av vannkraft til industri. På slutten av 1800-tallet var der både garveri og tønnefabrikk. O.C. Axelsens Tønnefabrikk har vært nedlagt lenge, mens Aarenes Lærfabrikk, som eksporterte skinn til finere lær- og skinnvarer, ble lagt ned i 2013. Industrivirksomheten førte med seg mye utslipp som drev tilfeldig rundt i fjorden til det enten sank eller drev ut fjorden med tidevannet.
Samferdsel
Jærbanen mellom Flekkefjord og Stavanger gikk også gjennom stedet, med to stoppesteder: «Drangeid» og «Selura», noe som har medført flere kreative vegløsninger for dem som bodde på «feil» side av linja. Like nord for bebyggelsen gikk både vei og jernbane på en smal hylle under en bratt fjellside, som fortsatt henger over veien. «Flaskehalsen» var vanskelig å gjøre noe med, og førte ofte til kork i veitrafikken. Den nye E39 går utenom bebyggelsen.
Skoletilbud
Drangeid var tidligere en del av Nes kommune, som hadde en av sine folkeskoler, Sunde skole, i Flekkefjord. Skolen ble utbygd under sentraliseringsbølga på 1960-tallet og er nå Flekkefjords største barneskole.
Regionale legemiddelinformasjonssentre
Regionale legemiddelinformasjonssentre (RELIS) er en offentlig finansiert informasjonstjeneste om legemidler for helsepersonell.
RELIS er etablert for å bidra til rasjonell og riktig legemiddelbruk gjennom produsentuavhengig legemiddelinformasjon til helsepersonell. RELIS begynte virksomheten ved to sentre i 1995, og har siden 2001 vært etablert ved universitetssykehus i samtlige helseregioner. Alle sentrene er knyttet til de klinisk farmakologiske fagmiljøene ved universitetssykehusene. RELIS har en spørsmål-svar tjenesten som gir helsepersonell hjelp i legemiddelspørsmål, ofte tilpasset den enkelte pasient.
Målgruppe og brukere av tjenesten er i første rekke leger, men også farmasøyter, tannleger, sykepleiere, helsesøstre, jordmødre med flere. RELIS er også ansvarlig for en informasjonstjeneste til gravide og ammende, kalt Trygg mammamedisin.
En annen viktig rolle for RELIS er legemiddelovervåkning. RELIS mottar bivirkningsmeldinger fra helsepersonell, vurderer hendelsesforløp og årsakssammenheng, og kommenterer i skriftlig tilbakemelding til melder. Bivirkningsrapportene registreres i en nasjonal bivirkningsdatabase, i nært samarbeid med Statens legemiddelverk.
RELIS finansieres ved tilskudd fra Helse- og omsorgsdepartementet (HOD). Tilskuddsforvalter er Statens legemiddelverk. Virksomheten styres gjennom årlige oppdragsbrev.
Liogenini
Liogenini er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Middelsstore, slanke og langbeinte, blanke, brunlige oldenborrer.
Utbredelse
Gruppen er utbredt i Sør- og Mellom-Amerika.
Systematisk inndeling
Navnet blir noen ganger regnet som et synonym for Diplotaxini.
Anne Oterholm
Anne Kristin Oterholm (født 18. januar 1964 i Illinois, USA) er en norsk forfatter, oppvokst på Ås i Akershus.
Oterholm debuterte i 1995 med romanen Ikke noe annet enn det du vil. For denne romanen fikk hun prisen «Årets debutant» av Bokklubben Nye Bøker. Hun mottok Tanums kvinnestipend i 1999. Hennes roman Liljekonvallpiken, 2015, ble nominert til Brageprisen.
Oterholm er utdannet cand.philol. ved Universitetet i Oslo fra 1994 med fransk som hovedfag. Hennes hovedoppgave i fransk hadde utgangspunkt i Marguerite Duras' tekst Détruire, dit-elle («Tekstens stemme»). Hun har for øvrig gått på Skrivekunstakademiet i Hordaland i 1987 og har grunnfag i statsvitenskap og litteraturvitenskap.
Hun har arbeidet som kritiker og skribent i Morgenbladet, Vinduet og Utflukt.
Hun var fra 1999 nestleder, og fra mars 2005 til 2012 leder av Den norske Forfatterforening. Hun ble etterfulgt av Sigmund Løvåsen.
Oterholm har vært medlem av Norsk Kulturråd i perioden 2014-17 og ble gjenoppnevnt for perioden 2018-21. Hun er nestleder i rådet og leder faglig utvalg for litteratur.
Oterholm har fra 2013 ledet Forfatterstudiet i Tromsø, UiT.
Redvers Henry Buller
Redvers Henry Buller (født 7. desember 1839, død 2. juni 1908) var en britisk general og innehaver av Victoriakorset. General Buller ble avskjediget av politiske grunner etter boerkrigen.
Bullers Viktoriakors
Buller var 39 år gammel og oberstløytnant i «The 60th Rifles» (senere «The King's Royal Rifle Corps» under Zulukrigen i nåværende Sør-Afrika da han den 28. mars, under forfølgelse av fienden reddet en kaptein. Samme dag og under samme omstendigheter reddet han en løytnant hvis hest hadde blitt drept. Den samme dagen reddet han også en soldat, som ellers ville blitt drept av fienden.
Buller ble også utnevnt til ridder storkors av Order of the Bath og ridder storkors av Sankt Mikaels og Sankt Georgs orden.
Speyer
Speyer er en by i den tyske delstaten Rheinland-Pfalz, i det vestlige Tyskland, ikke langt fra grensen til Frankrike.
I år 10 fvt. ble det anlagt en romersk militærforlegning, Noviomagus, her, og germanske stammer slo seg ned i Civitas Nemetum. I år 346 fikk Speyer en biskop. Byens navn nevnes tidligst i år 496 som Spira.
I år 1030 la den saliske keiser Henrik IV ned grunnstenen til domkirken i Speyer. I 1294 mistet biskopen de fleste av sine tidligere rettigheter, og byen ble en fri by direkte underlagt keiseren. Den var sete for den tysk-romerske rikskammerretten fra 1527 til 1693. På riksdagen i Speyer i 1529 protesterte de evangeliske riksstendene mot de reformasjonsfiendtlige beslutninger som der ble truffet. Byen ble nesten ødelagt av franske tropper under den pfalziske arvefølgekrig i 1689, og først i 1698 begynte gjenoppbygningen.
I 1792 ble den okkupert av franske revolusjonstropper, og forble under fransk herredømme frem til 1814. I 1816 ble byen kretshovedstad i Pfalz og sete for regjeringen for den bayerske rhinkretsen (senere Bayersk Pfalz). Mellom 1893 og 1904 ble det bygget en minnekirke til minne om den protestantiske protesten i 1529.
Domkirken i Speyer hører til UNESCOs liste over verdens kulturarv. I 1987 besøkte pave Johannes Paul II byen.
Speyer er vennskapsby med den britiske byen Spalding, den franske byen Chartres og den italienske byen Ravenna.
Byen feiret sitt 2000-årsjubileum i 1990 med tallrike utstillinger, konserter og andre arrangementer. Bl.a. George H.W. Bush og Mikhail Gorbatsjov besøkte byen etter invitasjon fra kansler Helmut Kohl.